PADRÓN VENDA AMBULANTE 3º TRIMESTRE 2020
ADMINISTRACIÓN LOCAL — Municipal — Ponteareas (Recadación, 04/05/2021)

Expte.8588/201 9 Asunto: aprobación do padrón do 3º trimestre de 2020 de venda ambulante.1.—Vistas as solicitudes presentadas no rexistro municipal relativas a instalación de postos de venda ambulante.2.—Considerando que a regulación municipal da taxa de venda ambulante está recollida na Ordenanza Fiscal Municipal reguladora da taxa pola instalación de postos, barracas, casetas de venda, espectáculos, atraccións ou recreo, situados en terreo de uso público municipal, así como industrias na rúa e ambulantes e rodaxe cinematográfica (BOP de Pontevedra nº 41, de 2 de marzo de 1999), con modificacións aprobadas e publicadas no BOP de Pontevedra nº 84, de 2 de maio de 2013, nº 95 de 20 de maio de 2013, nº 168 de 2 de setembro de 2014 e nº 242, de 16 de decembro de 2015. De conformidade co artigo 2 da Ordenanza Fiscal constitúe o feito impoñible da taxa a reserva ou utilización privativa e aproveitamento especial da vía pública con postos. Sinala o artigo 7 que no caso de cese na utilización privativa ou aproveitamento especial as cotas serán prorrateables por trimestres naturais, computando no prorrateo aquel no que se produce o cese. En canto á liquidación e ingreso, o artigo 8 da Ordenanza Fiscal Municipal dispón que no caso dos vendedores ambulantes, serán incorporados a un Padrón fiscal, no que constará a actividade e superficie autorizada, e satisfarán a taxa trimestralmente por adiantado, con independencia de que ocupen ou non a superficie reservada segundo a licenza municipal.3. Visto que é necesario proceder á aprobación do padrón fiscal relativo ao 3º padrón trimestral da taxa de venda ambulante de 2020 (xullo a setembro) por reserva ou utilización privativa e aproveitamento especial da vía pública con postos. De conformidade co establecido na normativa precedente, no Regulamento de Venda ambulante (BOP nº 165 de 28 de agosto de 2014), e no uso das atribucións que me confire o artigo 21.1. f) da Lei 7/1985, do 2 de abril, reguladora das bases do réxime local, RESOLVO: PRIMEIRO. Autorizar a instalación dos postos de venda ambulante nos lugares e polos metros cadrados, que para cada un deles se determina no anexo I desta resolución, denominado: “Altas, baixas e renovacións, producidas o 3º trimestre de 2020 en concepto de venda ambulante; e aprobar o padrón fiscal trimestral da taxa de venda ambulante do 3º trimestre de 2020 (xullo a setembro) por reserva ou utilización privativa e aproveitamento especial da vía pública con postos, conforme aos datos indicados no ANEXO I. Aos postos nº 19, 40 e 80 non se lles autoriza a instalación de posto de venda ambulante por estar a documen tación incompleta, pero liquídaselle a taxa porque colocaron os postos. SEGUNDO. Dar traslado da presente resolución ao ORAL e aos departamentos de Tesourería e Rendas para proceder a liquidación das taxas correspondentes e a realización dos trámites de notificación colectiva. No caso da inscrición de altas no padrón fiscal notificarase individualmente a liquidación con indicación dos recursos pertinentes. O alcalde, Xosé Represas Giráldez Por substitución, a primeira tenente de alcalde Cristina Fernández Davila (Segundo o Decreto nº 2020/3135 do 9 de decembro de 2020)